CELEX: 62019CA0456
Language: mt
Date: 2020-10-08 00:00:00
Title: Kawża C-456/19: Sentenza tal-Qorti tal-Ġustizzja (L-Għaxar Awla) tat-8 ta’ Ottubru 2020 (talba għal deċiżjoni preliminari tas- Svea hovrätt, Patent- och marknadsöverdomstolen – L-Isvezja) – Aktiebolaget Östgötatrafiken vs Patent-och registreringsverket (Rinviju għal deċiżjoni preliminari – Trade marks – Direttiva 2008/95/KE – Artikolu 3(1)(b) – Sinjali li jistgħu jikkostitwixxu trade mark – Karattru distintiv – Applikazzjoni għar-reġistrazzjoni ta’ sinjal bħala trade mark għal servizz, kompost minn disinni ta’ kulur u intiż li jitwaħħal fuq l-oġġetti użati għall-provvista ta’ dan is-servizz – Evalwazzjoni tal-karattru distintiv ta’ dan is-sinjal – Kriterji)

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/9
            
         
      Sentenza tal-Qorti tal-Ġustizzja (L-Għaxar Awla) tat-8 ta’ Ottubru 2020 (talba għal deċiżjoni preliminari tas- Svea hovrätt, Patent- och marknadsöverdomstolen – L-Isvezja) – Aktiebolaget Östgötatrafiken vs Patent-och registreringsverket
      (Kawża C-456/19) (1)
      
      (Rinviju għal deċiżjoni preliminari - Trade marks - Direttiva 2008/95/KE - Artikolu 3(1)(b) - Sinjali li jistgħu jikkostitwixxu trade mark - Karattru distintiv - Applikazzjoni għar-reġistrazzjoni ta’ sinjal bħala trade mark għal servizz, kompost minn disinni ta’ kulur u intiż li jitwaħħal fuq l-oġġetti użati għall-provvista ta’ dan is-servizz - Evalwazzjoni tal-karattru distintiv ta’ dan is-sinjal - Kriterji)
      (2020/C 414/10)
      Lingwa tal-kawża: L-Isvediż
      
         Qorti tar-rinviju
      
      Svea hovrätt, Patent- och marknadsöverdomstolen
      
         Partijiet fil-kawża prinċipali
      
      
         Rikorrenti: Aktiebolaget Östgötatrafiken
      
         Konvenuta: Patent-och registreringsverket
      
         Dispożittiv
      
      L-Artikolu 3(1)(b) tad-Direttiva 2008/95/KE tal-Parlament Ewropew u tal-Kunsill tat-22 ta’ Ottubru 2008 biex jiġu approssimati l-liġijiet tal-Istati Membri dwar it-trade marks, għandu jiġi interpretat fis-sens li l-karattru distintiv ta’ sinjal li għalih saret applikazzjoni għal reġistrazzjoni bħala trade mark għal servizz, li huwa kompost minn disinni ta’ kulur u li huwa intiż sabiex jitwaħħal esklużivament u sistematikament b’mod speċifiku fuq parti kbira mill-oġġetti użati għall-provvista ta’ dan is-servizz għandu jiġi evalwat billi tittieħed inkunsiderazzjoni l-perċezzjoni li l-pubbliku rilevanti għandu tat-twaħħil ta’ dan is-sinjal fuq dawn l-oġġetti mingħajr ma jkun hemm lok li jiġi eżaminat jekk dan is-sinjal huwa differenti b’mod sinjifikattiv min-norma jew mill-użanzi tas-settur ekonomiku kkonċernat.
      
         (1)  ĠU C 280, 19.8.2019.